VS00070366
Datum: 2011-07-23T02:00:00.000+02:00
datum_sodbe_i_stopnje: 2022-03-25T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - okrnitev svobode - kazenski postopek - pripor
skupina: poseg v druge pravice osebnosti
fischer: ni določljiva
odskodnina: 19.500 EUR
opombe: II DoR 176/2023: Revizija se dopusti glede vprašanja ali je odločitev glede višine nepremoženjske škode, ki je nastala tožniku, pravilna.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

## Škodni dogodek

Oškodovanec je bil v priporu zaradi izročitve 396 dni. Do izročitve naposled ni prišlo, ker se je izkazalo, da država prosilka ni izkazala ustrezne sodne odločbe o oškodovančevem priporu - sklep tožilstva ne zadošča.

## Neupravičena obsodba

Oškodovanec pred škodnim dogodkom ni bil nikoli priprt ali zaprt. Mesec dni ni vedel, kaj je točen razlog za njegovo priprtje, šele po okoli treh tednih je uspel vzpostaviti stik z družino, bil je zaskrbljen, ker so sodišča njegove pritožbe zavračala. Kot tujec je bil omejen v komunikaciji s sojetniki in vodstvom zapora ter v tem času ni mogel izvrševati verske prakse v skupnosti. Bil je ločen od žene in dveh mladoletnih otrok, pri čemer je bil eden od otrok hudo bolan. Zaradi pripora je izgubil zaposlitev za določen čas. V času pripora je shujšal, doživljal zdravstvene tegobe in utrpel duševne bolečine, povezane z nastopom Prilagoditvene motnje, ki je trajala okvirno od meseca po odvzemu prostosti in okvirno še dve leti po zaključku odvzema prostosti, ko se je kazala kot Depresivna reakcija v podtipu Prilagoditvene motnje, posledice pa je oškodovanec čutil še v času odločanja sodišča prve stopnje. Bil je prisoten, ko so pazniki tepli njegovega sozapornika; soba, v kateri je bival z njim, je bila okoli pol leta pod povečanim nadzorom. Poslabšanje zdravstvenega stanja zob oškodovanca je bilo le v manjši meri posledica pripora.

---

Obligacijski zakonik (2001) - OZ člen 179